Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky Zabezpečenie kalibrácie, profylaktickej kontroly prístroja – spektrometra XRF – VANTA.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 23.09.2024 do 12,00 hod

Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods.1 písm. e) zákona o verejnom obstarávaní. Doklad o oprávnení dodávať tovar, poskytovať službu alebo uskutočňovať stavebné práce uchádzač nepredkladá, nakoľko verejný obstarávateľ má prístup k informačným systémom verejnej správy.

Pre splnenie podmienok účasti je potrebné doložiť Súhlas so spracovaním osobných údajov – príloha č. 2 a Čestné prehlásenie, že uchádzač nemá zákaz účasti vo verejnom obstarávaní – príloha č. 3.

Preddavok ani zálohová platba sa neposkytuje. Úhrada predmetu zákazky bude realizovaná formou bezhotovostného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka, t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

V prílohe Vám zasielame opis predmetu zákazky.

Ponuku predkladajte len prostredníctvom systému JOSEPHINE.

S pozdravom

Mgr. Andrea Lačná

radca | oddelenie MTZ | Centrum podpory Banská Bystrica



9. mája č.1 | 974 86 Banská Bystrica | Slovenská republika

tel.: 09616/05477

andrea.lacna@minv.sk | [www.minv.sk](https://www.minv.sk/)